နှဲမှာအသံ၊ ပတ်မှာဟန်

နှဲမှာအသံ၊ ပတ်မှာဟန် သည် မြန်မာဆိုရိုးစကား ဖြစ်သည်။ အဓိပ္ပာယ် “နှဲမှာအသံ၊ ပတ်မှာဟန်” ဆိုသည်မှာ နှဲမှုတ်ရာတွင် အသံ၏ ကောင်းမွန်မှု၊ သာယာမှုသည် အဓိကအရေးပါသကဲ့သို့ ပတ်ဝိုင်းတီးမှုတ်ရာတွင် တီးခတ်သူ၏ ကိုယ်နေဟန်ထားနှင့် လက်ဟန်အမူအရာများ၏ သပ်ရပ်လှပမှုသည် အဓိကအရေးပါသည်ဟု ဆိုလိုသည်။ ဤဆိုရိုးစကားသည် မြန်မာ့ဂီတတွင် အသုံးပြုသော တူရိယာနှစ်မျိုး၏ တီးခတ်မှုအပေါ် မူတည်၍ အရေးပါသော အချက်များကို နှိုင်းယှဉ်ဖော်ပြခြင်းဖြစ်သည်။ နှဲမှုတ်ရာတွင် အသံကောင်းမှသာ နားထောင်သူကို ဆွဲဆောင်နိုင်သကဲ့သို့ ပတ်ဝိုင်းတီးရာတွင်လည်း ဟန်အမူအရာ သပ်ရပ်မှသာ ကြည့်ရှုသူကို ဆွဲဆောင်နိုင်စွမ်းရှိသည်။ တစ်နည်းအားဖြင့် တူရိယာတစ်ခုစီ၏ တန်ဖိုးနှင့် အရေးပါမှုကို ထင်ရှားစေသော ဆိုရိုးစကားဖြစ်သည်။ ကိုးကားချက်များ “နှဲမှာအသံ၊ ပတ်မှာဟန်ဟူသော စကားကဲ့သို့ မောင်သာထွန်း၏ ကိုယ်နေဟန်ထားနှင့် လက်ဟန် ကောင်းသည်ကို မြင်တွေ့ရသောသူအပေါင်းက…ဟန်ပဟူသော အမည်ကို ပရိသတ်များက ကင်ပွန်းတပ်ခဲ့ကြောင်း…၊” [၁၃၂၄] တူရိယာ။ ၁၂။ ကိုးကား Category:မြန်မာဆိုရိုးစကားများ